  Виталий Пронин Туспуктэм: aif.ruДуннеын Президент луиз ке США-ысь президентэ кандидат Д. Трамп Россиен тупаны малпа.Флоридаын пресс-конференция сётыкуз, Д. Трамп пусйиз: президент луиз ке, Россилы пумит санкциосты куштон сярысь юанэз ӝутоз но Крымез Россилэн  музъеменыз лыдъялоз. Озьы ик Д. Трамп оске, Россилэн Президентэныз В. Путинэн со капчиен огкыл шедьтоз  шуыса. США-ысь  тросэз политикъёс чутрак пумит таӵе вамышлы. Нош Россиысь политологъёс малпамъя, миллиардерлэн кылъёсызлы осконо ӧвӧл, со быръёнъёс азьын ассэ возьматон гинэ. Но умой, Д. Трамп, мукет кандидатъёсын ӵошатыса,  Россиез курласа уг вераськы шуыса.  Россиын  Вормисьлы - 4 миллион манет Толон ӵукна, 28-тӥ пӧсьтолэзе, Россиысь спортсменъёс Рио-де-Жанейрое  лобӟизы. 31-тӥ  гужем Олимпиада ортчоз 5-тӥ-21-тӥ гудырикошконэ. Отчы пыриськыны та вакытлы лэземын Россиысь 273 спортсменъёслы. Соос кужымзэс мерталозы спортысь 30 амалъя.  Нялтас вераса, Россиысь команда ноку но таӵе пичи ӧй вал. Туннэ но тодмо ӧвӧл на, мынозы-а  Бразилие штанга ӝутъясьёс, гольфен шудӥсьёс но великен ворттылӥсьёс. Рио-де-Жанейроын ӵошатскыны дасясько ини гимнастъёсмы, кылсярысь, Удмуртиысь Д. Белявский. Ыбылӥськисьёсмы  отчы вуозы бӧрысьгес. Нош капчи атлетикая сборнойысь 68 адями Олимпиадае уз пыриськы,  кузьдалае тэтчась Дарья Клишина сяна. Олимпиадаын зарни медаль басьтэм спортсменъёслы  кунмы тыроз 4 миллион манет.  Удмуртиын  Калыкъёс трос - кун одӥг Таӵе нимын конкурс ялӥз Удмуртиысь Нациосын ужан политикая министерство.Пӧртэм выжыысь калыкъёс куспын тупаса улонэз юнматон, егитъёсты визьнодан но эшлыко мылкыдын будэтон вылысь дышетон огазеяськонъёс пӧлын  «Калыкъёс трос - кун одӥг» проектъёсъя конкурс радъяське. Вожвылъяськонэ пыриськыны малпасьёс куриськонзэс сётыны кулэ 9-тӥ куарусёнозь.Галина Семёнова Теги: дуннеын  